Vammaisilla on tärkeä asema kestävän kehityksen tavoitteiden onnistumisessa!

# Mikä on Agenda 2030:n kestävän kehityksen toimintaohjelma ja mitä ovat kestävän kehityksen tavoitteet?

Kaikki maailman johtajat hyväksyivät Agenda 2030:n kestävän kehityksen toimintaohjelman vuonna 2015. Agenda 2030 on yleismaailmallinen toimintaohjelma köyhyyden lopettamiseksi, maapallon suojaamiseksi ja vaurauden takaamiseksi. Se sisältää 17 kestävän kehityksen tavoitetta, jotka kaikkien maiden on saavutettava vuoteen 2030 mennessä.

Kestävän kehityksen tavoitteet ovat yleismaailmallisia ja tarjoavat selkeän toimintakehyksen sääntelytoimille kansallisella ja kansainvälisellä tasolla. Nämä toimet on toteuttava kaikissa maissa.

Agenda 2030:n kantava ajatus on osallistaminen eli ”kukaan ei saisi jäädä kehityksestä jälkeen”, mutta myös sopimus tavoittaa ”ensimmäisinä ne, jotka ovat jääneet kauimmaksi jälkeen”.

Tavoitteiden saavuttaminen edellyttää kaikkien panosta:

• hallitukset,

• kansalaisyhteiskunta,

• yksityinen sektori,

• vammaisjärjestöt

• ja kaltaisemme kansalaiset!

# Miten vammaiset voidaan ottaa mukaan?

Agenda 2030 sitoutuu turvaamaan haavoittuvaisten henkilöryhmien, mukaan lukien vammaisten, oikeudet ja mahdollisuudet. Agenda 2030 edistää ihmisoikeuksien, tasa-arvon ja syrjimättömyyden yleismaailmallista kunnioittamista.

Vammaiset on sisällytetty selvästi seuraaviin kestävän kehityksen tavoitteisiin:

Tavoite 1 - Ei köyhyyttä 4. cél - Minőségi oktatás

Tavoite 4 - Hyvä koulutus

Tavoite 8 - Ihmisarvoista työtä ja talouskasvua

Tavoite 10 - Eriarvoisuuden vähentäminen

Tavoite 11 - Kestävät kaupungit ja yhteisöt

Tavoite 16 – Rauha ja oikeudenmukaisuutta

Tavoite 17 - Yhteistyö ja kumppanuus

Vammaiset on myös sisällytetty implisiittisesti seuraaviin tavoitteisiin:

Tavoite 3 – Terveyttä ja hyvinvointia

Tavoite 5 – Sukupuolten tasa-arvo

Tavoite 6 – Puhdas vesi ja sanitaatiot

Tavoite 7 - Edullista ja puhdasta energiaa

# Mikä on Euroopan vammaisfoorumi?

Euroopan vammaisfoorumi (EDF) on vammaisten henkilöiden sateenvarjojärjestö, joka puolustaa yli 80 miljoonan vammaisen eurooppalaisen etuja. Ainutlaatuinen järjestö tuo yhteen vammaisia henkilöitä edustavat järjestöt kaikkialta Euroopasta. EDF:ää johtavat vammaiset henkilöt ja heidän perheensä. Olemme vammaisten vahva ja yhtenäinen ääni Euroopassa.

# Mikä on EDF:n tehtävä?

EDF haluaa, että kestävän kehityksen tavoitteita sovelletaan käytännössä 80 miljoonaan eurooppalaiseen vammaiseen henkilöön.

Työmme keskittyy neljälle pääalueelle:

1. Tuemme EDF:n jäseniä kestävän kehityksen tavoitteiden täytäntöönpanossa ja seurannassa kansallisella tasolla.

2. Edistämme kestävän kehityksen tavoitteiden käytäntöä vammaiset mukaan ottavan kehityksen varmistamiseksi Euroopan tasolla.

3. Jaamme tietoja EU:n ulkopuolella olevien vammaisia koskevien muiden alueellisten alustojen kanssa.

4. Puollamme tietojen erittelyä vamman mukaan.

# Mitä sinä voit tehdä?

(Az EDF támogatni tudja Önt!)

• Liity kestävän kehityksen tavoitteiden kansalliseen alustaan

• Järjestä kestävän kehityksen tavoitteita koskevaa koulutusta

• Jaa tietoja kestävän kehityksen tavoitteista

• Selvitä, mikä taho vastaa kestävän kehityksen tavoitteista omassa hallituksessasi

• Selvitä, mikä taho vastaa CRPD-yleissopimuksesta hallituksessasi ja edistä tietoisuutta kestävän kehityksen tavoitteista

• Pyydä päästä mukaan kansalliseen valtuuskuntaan, joka osallistuu korkean tason poliittiseen foorumiin (tapahtuma, joka seuraa kestävän kehityksen tavoitteiden täytäntöönpanoa)

# Tietojen sisällyttäminen kestävän kehityksen tavoitteisiin

Vammaisia koskevien erityisten viittausten sisällyttäminen Agenda 2030:een ja kestävän kehityksen tavoitteisiin on onnistunut erittäin hyvin. Vammaisia koskevien tietojen kerääminen on kuitenkin yhä haastavaa, koska prosessi ei ole helppo. Vamma ja sen vakavuuserot voivat vaikuttaa merkittävästi osallistamiskokemuksiin.

EDF puoltaa tietojen keräämistä eriteltynä vamman mukaan Washingtonin ryhmän lyhyiden kysymyssarjojen avulla. EDF suosittelee myös toimimaan yhdessä kansallisten tilastotoimistojen kanssa, jotta ne sisällyttäisivät erityisesti vammaisia koskevat kysymykset kansallisiin tutkimuksiinsa.

Haluamme vammaisuutta koskevia luotettavampia ja vertailukelpoisempia tuloksia, jotta voimme todella ymmärtää vammaisten kohtaamien esteiden tarkan luonteen, määrittää toteutettavat toimet ja suunnitella niiden täytäntöönpanoa!

# Haluatko lisätietoja Agenda 2030:n kestävän kehityksen toimintaohjelmasta ja kestävän kehityksen tavoitteista?

[Katso Euroopan vammaisfoorumin (EDF) verkkosivua](http://www.edf-feph.org/2030-agenda-sustainable-development-goals)

[Lue EDF:n ihmisoikeusraportti kestävän kehityksen tavoitteiden ja YK:n vammaisten henkilöiden oikeuksia koskevan yleissopimuksen välisestä yhteydestä (2018)](http://www.edf-feph.org/sites/default/files/edf_-_sdgs_human_rights_report_final_accessible_0.pdf)

[Lue helppolukuinen raportti Euroopan unionin ihmisoikeusraportista](http://www.edf-feph.org/sites/default/files/sdgs_report_etr_-_final.docx)

Jos sinulla on muita kysymyksiä, ota yhteyttä kestävän kehityksen tavoitteiden koordinaattoriin, tohtori Marion Steffiin: marion.steff@edf-feph.org

European Disability Forum (EDF) 35 Square de Meeûs, 1000 Brussel.